PATVIRTINTA

Nacionalinės žemės tarnybos prie Žemės ūkio ministerijos direktoriaus 2017 m. birželio 9 d. įsakymu
Nr. 1P-258-(1.3.)

**SPECIALISTŲ, PAGEIDAUJANČIŲ RENGTI ŽEMĖTVARKOS SCHEMAS, PROFESINIŲ ŽINIŲ PATIKRINIMO TESTŲ KLAUSIMŲ SĄRAŠAS**

1. Kuri iš Lietuvos Respublikos valstybės institucijų formuoja valstybės politiką žemėtvarkos srityje?
2. Kas sudaro Lietuvos Respublikos žemės fondą?
3. Kas sudaro laisvos valstybinės žemės fondą?
4. Kokia žemė išimtine nuosavybės teise priklauso Lietuvos valstybei?
5. Kokios valstybinės žemės negali nuosavybėn įsigyti savivaldybės?
6. Ar galimi privačios ir valstybinės žemės mainai?
7. Kas yra žemės sklypas?
8. Kokia tvarka asmenims parduodamas jų nuosavybės teise valdomais pastatais užstatytas valstybinės žemės sklypas?
9. Kokios yra žemės savininkų ir kitų naudotojų pareigos?
10. Kokie teisės aktai nustato žemės sandorių formą?
11. Kas turi atlyginti savavališkai užimto valstybinės žemės sklypo sutvarkymo išlaidas?
12. Kam gali būti perduodama, vadovaujantis Lietuvos Respublikos Vyriausybės nutarimais, valstybinė žemė valdyti patikėjimo teise?
13. Kokioms reikmėms, vadovaujantis Lietuvos Respublikos Vyriausybės nutarimais, gali būti perduodama valstybinė žemė patikėjimo teise savivaldybėms?

1. Koks (-ie) subjektas (-ai) įstatymų ir kitų teisės aktų nustatyta tvarka turi teisę perleisti valstybinės žemės sklypus kitų asmenų nuosavybėn?
2. Po kiek laiko pagal Lietuvos Respublikos žemės ūkio paskirties žemės įsigijimo įstatymą gali būti keičiama įsigyto žemės ūkio paskirties žemės sklypo pagrindinė žemės naudojimo paskirtis?
3. Ar valstybė turi teisę atpirkti ne pagal pagrindinę žemės naudojimo paskirtį naudojamą žemės ūkio paskirties žemės sklypą už tą pačią kainą, už kurią buvo įsigytas iš valstybės, kai žemės sklypas yra perleistas kitam asmeniui?
4. Ar galima išsimokėtinai iš valstybės įsigytą žemės ūkio paskirties žemės sklypą perleisti tretiesiems asmenims, kai nėra galutinai atsiskaityta už šį žemės sklypą?
5. Ar asmuo, įsigijęs iš valstybės žemės ūkio paskirties žemės sklypą, kuriam nustatyta priverstinė hipoteka, gali jį įkeisti kredito įstaigai?
6. Ar galima sujungti kelis privačios kitos paskirties žemės sklypus, jeigu vienas iš šių sklypų yra įkeistas (įforminta hipoteka), ir suformuoti vieną žemės sklypą?
7. Ar privačios žemės sklypas gali būti padovanotas savivaldybei?
8. Ar miškų ūkio paskirties žemės sklypas gali būti parduodamas išsimokėtinai?
9. Kiek žemės ūkio paskirties žemės Lietuvos Respublikos teritorijoje iš valstybės gali įsigyti asmuo ar susiję asmenys?
10. Kokiu atveju, norint įsigyti žemės ūkio paskirties žemės, neprivaloma gauti Nacionalinės žemės tarnybos prie Žemės ūkio ministerijos teritorinio padalinio išduodamo leidimo?
11. Kokia tvarka išnuomojamas žemės ūkio paskirties žemės sklypas, kai keli asmenys, neturintys pirmumo teisės, pageidauja išsinuomoti tą patį valstybinės žemės ūkio paskirties žemės sklypą?
12. Ar gali būti pratęsiamas valstybinės žemės nuomos sutarties terminas, jeigu valstybinės žemės sklype esančio statinio ar įrenginio nustatytas ekonomiškai pagrįsto naudojimo trukmės terminas yra suėjęs?
13. Kokie subjektai turi raštu pritarti parengtam žemės sklypo formavimo ir pertvarkymo projektui?
14. Kaip apskaičiuojama parduodamo įsiterpusio kitos paskirties valstybinio žemės sklypo vertė?
15. Ar gali žemės sklypo formavimo ir pertvarkymo projektą inicijuoti tik vienas iš žemės sklypo bendraturčių?
16. Ar gali būti įkeistas žemės sklypas, priklausantis keliems bendraturčiams?
17. Kaip atlyginama asmenims už žemės paėmimą visuomenės poreikiams įgyvendinant ypatingos valstybinės svarbos projektus?
18. Kaip atlyginama asmenims už žemės sklype esantį turtą (statinius) ir kitus nuostolius, patiriamus paimant žemę visuomenės poreikiams?
19. Kas priima sprendimus paimti žemę visuomenės poreikiams?
20. Koks subjektas atstovauja valstybei sudarant žemės konsolidacijos sutartį, pagal kurią pertvarkomi (konsoliduojami) valstybinės žemės sklypai?
21. Kada nereikia įregistruoti žemės servituto Nekilnojamojo turto registre?
22. Kas priima sprendimą pakeisti pagrindinę žemės naudojimo paskirtį?
23. Kam gali būti skundžiamas Nacionalinės žemės tarnybos prie Žemės ūkio ministerijos teritorinio padalinio vedėjo sprendimas patvirtinti žemės reformos žemėtvarkos projektą?
24. Ar gali būti keičiama asmeninio ūkio žemės sklypo pagrindinė žemės naudojimo paskirtis, jeigu asmuo iš valstybės įsigijo šį žemės sklypą už valstybės vienkartines išmokas?
25. Kas priima sprendimą pertvarkyti pagal teritorijų planavimo dokumentą suprojektuotą privačios žemės sklypą?
26. Kokiais atvejais nustatant servitutą nebūtina dėl servituto nustatymo viešpataujančiuoju tampančio daikto savininko valia?
27. Kokiais atvejais neprivalomas valstybinės ar savivaldybės žemės patikėtinio sutikimas dėl specialiųjų žemės naudojimo sąlygų nustatymo?
28. Ar privaloma gauti žemės sklypo nuomininko sutikimą rengti žemės sklypo formavimo ir pertvarkymo projektą ir padalyti žemės sklypą į kelis žemės sklypus?
29. Ar gali būti parduodamas valstybinės žemės sklypas, esantis mėgėjų sodo teritorijoje, ne šios teritorijos sodininkų bendrijos nariui?
30. Ar gali būti subnuomojamas valstybinės žemės ūkio paskirties žemės sklypas?
31. Ar gali Europos Sąjungos valstybės pilietis įsigyti nuosavybėn žemės sklypą, esantį mėgėjų sodo teritorijoje?
32. Ar gali valstybinės žemės sklypo nuomininkas be aukciono įsigyti nuosavybėn su nuomojamu žemės sklypu besiribojantį įsiterpusį kitos paskirties valstybinės žemės sklypą?
33. Ar valstybinės miškų ūkio paskirties žemės sklypas gali būti parduodamas be aukciono?
34. Ar gali Lietuvos valstybė paveldėti mirusiojo asmens turėtą žemės ūkio paskirties žemės sklypą?
35. Kokia tvarka žemės sklypą paveldi asmuo, kuris Lietuvoje negali turėti žemės nuosavybės teise?
36. Ar gali valstybinės žemės panaudos gavėjas laikinai nenaudojamą pagal valstybinės žemės panaudos sutartį valstybinės žemės sklypo dalį perduoti naudotis ar išnuomoti trečiajam asmeniui?
37. Ar privaloma valstybinės žemės nuomos sutartis įregistruoti Nekilnojamojo turto registre?
38. Kaip užtikrinama valstybinės žemės sklypo pirkėjo prievolė atsiskaityti už išsimokėtinai įsigytą valstybinės žemės sklypą?
39. Kokia institucija priima sprendimą panaikinti administraciniu aktu nustatytą žemės servitutą, kai jis baigiasi Lietuvos Respublikos civilinio kodekso nustatytais pagrindais?
40. Ar pagrindinė žemės naudojimo paskirtis ir (ar) būdas gali būti pakeisti nerengiant teritorijų planavimo dokumento ar žemės valdos projekto?
41. Ar savivaldybės administracijos direktorius, remdamasis vien asmens prašymu (nerengiant teritorijų planavimo dokumento ar žemės valdos projekto), gali priimti sprendimą pakeisti žemės naudojimo paskirtį ir (ar) būdą, vadovaujantis savivaldybės lygmens bendrojo plano ir (ar) vietovės lygmens bendrojo plano, jeigu jis parengtas, sprendiniais?
42. Ar gali būti pakeista pagrindinė žemės naudojimo paskirtis ir (ar) būdas, nekeičiant kitų žemės sklypo kadastro duomenų?
43. Ar vienam žemės sklypui gali būti nustatyta daugiau nei vienas žemės naudojimo būdų?
44. Ar žemės sklypo plane turi būti nurodytos žemės sklypo dalys su konkrečiais pageidaujamais žemės naudojimo būdais, jeigu prašoma nustatyti skirtingus žemės naudojimo būdus atskiroms žemės sklypo dalims?
45. Ar gali žemės sklype išlikti melioracijos sistemos, jeigu pakeičiama melioruoto žemės ūkio paskirties žemės sklypo pagrindinė žemės naudojimo paskirtis?
46. Kada priimamas sprendimas pakeisti pagrindinę žemės naudojimo paskirtį ir (ar) būdą (būdus)?
47. Ar žemės ūkio paskirties žemės sklype gali būti įveisiamas miškas nekeičiant pagrindinės žemės naudojimo paskirties ir būdo?
48. Kokiu atveju žemės ūkio paskirties žemės sklypas, kuriame numatoma įveisti mišką, turi būti padalijamas, o po pertvarkymo pakeičiama dalies žemės sklypo naudojimo paskirtis į miškų ūkio paskirtį?
49. Kada priimamas sprendimas pakeisti pagrindinę žemės naudojimo paskirtį ir (ar) būdą (būdus)?
50. Kokie žemės plotai, formuojant naujus žemės sklypus pagal teritorijų planavimo dokumentus ar žemės valdos projektus, priskiriami žemės ūkio paskirties žemei?
51. Per kiek laiko savivaldybės administracijos direktorius priima sprendimą pakeisti pagrindinę žemės naudojimo paskirtį ir (ar) būdą (būdus)?
52. Kas apskaičiuoja žemės sklypo vertę ir vidutinę rinkos vertę, kai keičiama pagrindinė žemės naudojimo paskirtis ir (ar) būdas, tačiau nekeičiami kiti žemės sklypo kadastro duomenys?
53. Kieno prašymu įregistruojami Nekilnojamojo turto registre žemės sklypo kadastro duomenų – pagrindinės žemės naudojimo paskirties ir būdo (būdų) – pakeitimai?
54. Kuo vadovaujantis pakeičiama žemės sklypui, esančiam urbanizuotoje ir urbanizuojamoje teritorijoje, kuriai detalieji planai neparengti, pagrindinė žemės naudojimo paskirtis ir (ar) būdas (būdai)?
55. Kada reikia perskaičiuoti žemės sklypo vertę?
56. Kas priima sprendimą pakeisti žemės sklypo, esančio urbanizuotoje ir urbanizuojamoje teritorijoje, kuriai detalieji planai neparengti, pagrindinę žemės naudojimo paskirtį ir (ar) būdą pagal savivaldybės lygmens bendrąjį planą ir (ar) vietovės lygmens bendrąjį planą, jei šis parengtas?
57. Ar gali būti keičiamas žemės sklypo naudojimo būdas, nekeičiant pagrindinės žemės naudojimo paskirties?
58. Kokia institucija yra vadovaujančioji Lietuvos Respublikos teritorijų planavimo dokumentų registro tvarkymo įstaiga?
59. Kas gali panaikinti teritorijų planavimo proceso (iki teritorijų planavimo dokumento patvirtinimo) metu neteisėtai priimtus administracinius sprendimus?
60. Kas tvirtina Lietuvos teritorijos bendrąjį (generalinį) planą?
61. Kas priima sprendimą dėl valstybės teritorijos bendrojo plano rengimo pradžios?
62. Kas gali pateikti prašymą paimti žemę visuomenės poreikiams?
63. Kada patvirtintas Lietuvos teritorijos bendrasis planas?
64. Kokios yra teritorijų planavimo rūšys?

1. Kas tvirtina detaliuosius planus?
2. Kokie žemėtvarkos planavimo dokumentai priskiriami specialiojo teritorijų planavimo dokumentams?
3. Kas tvirtina parengtus žemės sklypų formavimo ir pertvarkymo projektus?
4. Kokiuose teisės aktuose nustatomi kompleksinio teritorijų planavimo tikslai?
5. Kokie yra teritorijų planavimo lygmenys?
6. Kiek laiko galioja patvirtinti detalieji planai?
7. Kas yra detaliųjų planų objektai?
8. Kiek kvadratinių metrų gali būti užimta statiniais 17 arų ploto žemės sklype, kurio užstatymo tankumas – 30 procentų?
9. Kas yra statybos zona?
10. Kokiais dokumentais remiantis žemės sklypo pagrindinė žemės naudojimo paskirtis pakeičiama į miškų ūkio paskirtį, kai numatoma įveisti mišką daugiau kaip 90 procentų viso žemės ūkio paskirties žemės sklypo ploto?
11. Nuo kokio momento žemės sklypui taikomos specialiosios žemės naudojimo sąlygos?
12. Kur gali kreiptis žemės savininkas, valdytojas ir naudotojas, jeigu sutinka dėl saugomos teritorijos steigimo, esamos saugomos teritorijos statuso keitimo, nustatytų veiklos apribojimų ar jų pakeitimo, bet nesutinka dėl kompensacijos dydžio?
13. Kas organizuoja specialiųjų žemės naudojimo sąlygų įrašymą į kadastrą ir Nekilnojamojo turto registrą, jeigu formuojant žemės sklypą (teritorijose, kuriose iki teritorijų planavimo dokumentų patvirtinimo nebuvo suformuoti žemės sklypai) tam žemės sklypui taikytinos specialiosios žemės naudojimo sąlygos nekilnojamojo daikto kadastro duomenų byloje nebuvo nurodytos ir (ar) įrašytos į kadastrą ir Nekilnojamojo turto registrą?
14. Kas priima sprendimą nustatyti papildomas specialiąsias žemės ir miško naudojimo sąlygas žemės sklypui, kuris įregistruotas Nekilnojamojo turto registre?
15. Ar rengiant teritorijų planavimo dokumentus ar žemės valdos projektus naujoms kapinėms steigti turi būti nustatoma kapinių apsaugos juosta ir zona?
16. Ar Lietuvos Respublikos teritorijų planavimo įstatyme numatyti planavimo organizatoriai, turintys teisę tvirtinti teritorijų planavimo dokumentus (bendruosius, detaliuosius, specialiuosius planus), gali tikslinti kelių apsaugos zonas miestuose, kaimo gyvenamosiose vietovėse įstatymų nustatyta tvarka?
17. Kas gali kreiptis dėl nuostolių, patirtų dėl Nekilnojamojo turto registre įregistruoto žemės sklypo papildomų specialiųjų žemės naudojimo sąlygų nustatymo, atlyginimo?
18. Kada nereikalingas žemės sklypo savininko sutikimas nustatyti papildomas specialiąsias žemės ir miško naudojimo sąlygas Nekilnojamojo turto registre įregistruotam žemės sklypui?
19. Kas turi teisę pateikti prašymą pakeisti žemės sklypo kadastro duomenis ir į Nekilnojamojo turto kadastrą ir Nekilnojamojo turto registrą įrašyti naujas (papildomas) specialiąsias žemės naudojimo sąlygas?
20. Ar nustatant papildomą specialiąją žemės ir miško naudojimo sąlygą Nekilnojamojo turto registre įregistruotam žemės sklypui turi būti atliekama visa šio žemės sklypo kadastrinių matavimų procedūra?
21. Ar atliekant žemės sklypų kadastrinius matavimus, matininkas turi teisę nustatyti specialiąsias žemės naudojimo sąlygas pagal Lietuvos erdvinės informacijos portale (geoportal.lt) esančią informaciją?
22. Ar rengiant žemės valdų projektus būtina atsižvelgti į Lietuvos erdvinės informacijos portale (geoportal.lt) esančią informaciją apie specialiąsias žemės ir miško naudojimo sąlygas?
23. Kokių dokumentų pagrindu Nacionalinės žemės tarnybos prie Žemės ūkio ministerijos teritorinio padalinio vadovas gali priimti sprendimą Nekilnojamojo turto registre įregistruotam žemės sklypui įrašyti papildomą specialiąją žemės naudojimo sąlygą, kai ji reikalinga viešajam interesui tenkinti?
24. Kur yra nurodomos specialiosios žemės ir miško naudojimo sąlygos, kai neprivaloma rengti teritorijų planavimo dokumentų ar žemės valdos projektų planuojamai ūkinei veiklai vykdyti?
25. Ar rengiant žemės valdos projektus, kuriuose formuojami nauji žemės sklypai, turi būti nustatoma specialioji žemės ir miško naudojimo sąlyga ,,Kurortų apsaugos zonos“?
26. Kokie duomenys turi būti įrašyti žemės savininko, valstybinės ar savivaldybės žemės patikėtinio rašytiniame susitarime dėl papildomos specialiosios žemės ir miško naudojimo sąlygos nustatymo Nekilnojamojo turto registre įregistruotam žemės sklypui?
27. Kokios paskirties žemės sklypams turi būti nustatyta specialioji žemės ir miško naudojimo sąlyga ,,Dirvožemio apsaugos zona“?
28. Ar Nekilnojamojo turto registre turi būti registruojamos specialiosios žemės ir miško naudojimo sąlygos, nustatytos įstatymuose?
29. Ar Nacionalinės žemės tarnybos prie Žemės ūkio ministerijos teritorinio padalinio vadovas turi teisę priimti sprendimą nustatyti sanitarines apsaugos zonas, kurių nustatymas reglamentuojamas tik Lietuvos Respublikos sveikatos apsaugos ministro 2011 m. birželio 13 d. įsakyme Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“?
30. Ar Nekilnojamojo turto registre gali būti įrašomos specialiosios žemės ir miško naudojimo sąlygos, kai nėra įregistruotas žemės sklypas?
31. Kokiam terminui išduodami kvalifikacijos pažymėjimai, suteikiantys teisę rengti žemėtvarkos planavimo dokumentus?
32. Kas keleri metai kvalifikacijos pažymėjimo turėtojas, rengiantis žemėtvarkos planavimo dokumentus, privalo tobulinti savo kvalifikaciją?
33. Kuriam laikotarpiui gali būti sustabdomas kvalifikacijos pažymėjimo galiojimas?
34. Kokiu būdu asmuo, pageidaujantis gauti kvalifikacijos pažymėjimus, suteikiančius teisę rengti žemėtvarkos planavimo dokumentus, gali pateikti Nacionalinei žemės tarnybai prie Žemės ūkio ministerijos prašymą ir kitus reikalingus dokumentus?
35. Per kokį laikotarpį Nacionalinė žemės tarnyba prie Žemės ūkio ministerijos turi priimti sprendimą dėl kvalifikacijos pažymėjimo išdavimo ar atsisakymo jį išduoti?
36. Nuo kurio momento įsigalioja asmeniui išduotas kvalifikacijos pažymėjimas rengti žemėtvarkos planavimo dokumentus?
37. Kokį išsilavinimą turi turėti asmuo, pageidaujantis gauti kvalifikacijos pažymėjimą kaimo plėtros žemėtvarkos, žemės sklypų formavimo ir pertvarkymo, žemės paėmimo visuomenės poreikiams, žemės konsolidacijos projektams rengti?
38. Kas privalo asmenims atlyginti žalą, atsiradusią dėl žemėtvarkos planavimo dokumentų rengėjų neteisėtų veiksmų rengiant arba įgyvendinant žemėtvarkos planavimo dokumentą?
39. Kelerių metų darbo patirtį turi turėti asmuo, pageidaujantis gauti kvalifikacijos pažymėjimą žemėtvarkos planavimo dokumentams (išskyrus žemėtvarkos schemas) rengti?
40. Jeigu asmeniui buvo panaikintas kvalifikacijos pažymėjimas žemėtvarkos planavimo dokumentams rengti todėl, kad daugiau kaip 3 metus jis netobulino kvalifikacijos, po kiek laiko jis gali kreiptis dėl naujo pažymėjimo išdavimo?
41. Kas gali įgyvendinti parengtus žemės valdos projektus?
42. Kokiais atvejais gali būti sustabdytas kvalifikacijos pažymėjimo žemėtvarkos planavimo dokumentams rengti galiojimas?
43. Koks kvalifikacijos pažymėjimo turėtojo veiklos pažeidimas laikomas nešiurkščiu?
44. Kokie asmenys gali rengti kaimo plėtros žemėtvarkos projektus ir žemės sklypų formavimo ir pertvarkymo projektus?
45. Kur skelbiamas asmenų, rengiančių žemėtvarkos planavimo dokumentus ir turinčių galiojančias nuobaudas, sąrašas?
46. Nurodykite Lietuvos koordinačių LKS-94 sistemos projekciją.
47. Kokiu pagrindu sukurta Lietuvos geodezinių koordinačių sistema LKS-94?
48. Nurodykite nuolat veikiančių GPNS stočių LitPOS tinklo paskirtį.
49. Kokiomis koordinatėmis apibūdinama taško erdvinė padėtis geodezinėje koordinačių sistemoje?
50. Kokios vidutinių atstumų tarp pirmosios klasės GPS tinklo punktų apytikrės reikšmės?
51. Kokios vidutinių atstumų tarp antrosios klasės GPS tinklo punktų apytikrės reikšmės?
52. LitPOS – tai?
53. Kas priskiriama geodeziniams punktams?
54. Geodezinis ženklas – tai?
55. Kaip skirstomas geodezinis tinklas pagal nustatomus parametrus?
56. Kokiame teisės akte nustatytas Lietuvos Respublikos teritorijos valstybinių ortofotografinių žemėlapių atnaujinimo periodiškumas?
57. Ar vykdant valstybinius geodezijos ir kartografijos darbus gali būti sudaromi valstybiniai teminiai žemėlapiai?
58. Ar galima naudoti neoficialius erdvinių duomenų rinkinius bei georeferencinio pagrindo žemėlapius kuriant valstybinius erdvinius duomenų rinkinius?
59. Kam turi būti naudojami valstybiniai georeferencinių erdvinių duomenų rinkiniai ir georeferencinio pagrindo žemėlapiai?
60. Ar Georeferencinio pagrindo kadastro duomenis gali gauti užsienio fiziniai, juridiniai asmenys ar kitos užsienio valstybių organizacijos?
61. Kas įregistruoja ir išregistruoja georeferencinio pagrindo kadastro objektus, keičia duomenis bei informaciją?
62. Kas yra metaduomenys?
63. Georeferencinio pagrindo kadastras – tai?
64. Kas tvirtina valstybinių georeferencinių erdvinių duomenų rinkinių ir georeferencinio pagrindo žemėlapių sąrašą?
65. Kokie valstybiniai erdvinių duomenų rinkiniai ir georeferencinio pagrindo žemėlapiai gali būti naudojami vykdant teritorijų planavimo darbus?
66. Kur yra registruojami valstybinės reikšmės paviršiniuose vandens telkiniuose pastatyti laikini nesudėtingi statiniai?
67. Kokių laikinų nesudėtingų statinių statybai ir naudojimui valstybinės reikšmės paviršiniuose vandens telkiniuose Nacionalinė žemės tarnyba prie Žemės ūkio ministerijos išduoda sutikimus?
68. Kiek laiko galioja Nacionalinės žemės tarnybos išduotas sutikimas statyti ir naudoti laikiną nesudėtingą statinį valstybinės reikšmės paviršiniame vandens telkinyje?
69. Ką kartu su prašymu išduoti sutikimą tiesti inžinerinius tinklus privaloma pateikti Nacionalinės žemės tarnybos teritoriniam skyriui, kai planuojamų tiesti inžinerinių tinklų apsaugos zonos, kuriose taikomos specialiosios žemės sąlygos, kirs suformuotų žemės sklypų ribas?
70. Koks kartografinis pagrindas naudojamas rengiant susisiekimo komunikacijų, inžinerinių tinklų bei jiems funkcionuoti būtinų statinių planą?
71. Kokia tvarka išduodami sutikimai rekonstruoti statinius, esančius mažesniu nei numatyta teisės aktuose atstumu iki valstybinės žemės sklypo ar valstybinės žemės, kurioje nesuformuoti žemės sklypai?
72. Kokiais atvejais neišduodami sutikimai statyti statinį žemės sklype, besiribojančiame su valstybinės žemės sklypu ar valstybine žeme, kurioje nesuformuoti žemės sklypai?
73. Kokiais valstybinės žemės plotais gali būti leidžiama laikinai naudotis statybos metu?
74. Per kiek laiko asmuo, kuris pagal išduotą sutikimą laikinai naudojo valstybinę žemę statybų metu, turi sutvarkyti naudotą valstybinės žemės plotą?
75. Kokią teisę suteikia sutikimas modernizuoti valstybinėje žemėje esantį pastatą?

1. Kuriame teisės akte yra nurodyta žemėtvarkos planavimo dokumentų sistema?
2. Kokias atvejais gali būti tvirtinama žemėtvarkos schema?
3. Kas atsako už žemėtvarkos schemos proceso ir procedūrų organizavimą bei teisingumą?
4. Kokie žemėtvarkos planavimo dokumentai priskiriami specialiojo teritorijų planavimo dokumentams?
5. Kokios yra teritorijų planavimo dokumentų rūšys?
6. Kas organizuoja valstybės lygmens (valstybės teritorijos dalies) žemėtvarkos schemų rengimą pagal valstybės ir savivaldybių institucijų prašymus?
7. Kas organizuoja savivaldybės teritorijos ar jos dalies žemėtvarkos schemų rengimą pagal valstybės ir savivaldybių institucijų prašymus?
8. Kas turi pritarti žemėtvarkos schemos rengimui, kai jai įgyvendinti būtina keisti ar koreguoti savivaldybės ar jos dalies bendrojo plano sprendinius?
9. Ar žemėtvarkos schemose gali būti planuojamas vietinės reikšmės kelių tinklo išdėstymas ir papildymas?
10. Kokiose teritorijose rengiamos vietovės lygmens žemėtvarkos schemos?
11. Koks uždavinys nustatomas privalomai, kai yra rengiama miškų išdėstymo žemėtvarkos schema?
12. Kas užtikrina žemėtvarkos schemų rengimo viešinimą?
13. Kas organizuoja valstybės lygmens žemėtvarkos schemos rengimą?
14. Kas organizuoja savivaldybės ir vietovės lygmens žemėtvarkos schemos rengimą?
15. Kuo vadovaujantis parenkami žemėtvarkos schemų rengėjai?
16. Kas tvirtina valstybės lygmens žemėtvarkos schemas?
17. Kas tvirtina savivaldybės lygmens žemėtvarkos schemas?
18. Kas tvirtina vietovės lygmens žemėtvarkos schemas?
19. Kokie dokumentai sudaro žemėtvarkos schemos dokumentų bylą?
20. Kokie yra žemėtvarkos schemos rengimo dokumentų bylos planavimo procedūrų dokumentai?
21. Kokios dalys sudaro žemėtvarkos schemų sprendinius?
22. Kokie duomenys sudaro žemėtvarkos schemos tekstinę dalį?
23. Kokie brėžiniai sudaro žemėtvarkos schemų grafinę dalį?
24. Kokiu masteliu rengiamas valstybės lygmens žemėtvarkos schemų sprendinių brėžinys?
25. Kokiu masteliu rengiamas savivaldybės lygmens žemėtvarkos schemų sprendinių brėžinys?
26. Kokiu masteliu rengiamas vietovės lygmens žemėtvarkos schemų sprendinių brėžinys?
27. Kaip nustatomas žemėtvarkos schemų sprendinių brėžinio turinys?
28. Kada pradedama rengti žemėtvarkos schema?
29. Kas priima sprendimą dėl valstybės lygmens žemėtvarkos schemos rengimo pradžios ir planavimo tikslų?
30. Kas priima sprendimą dėl savivaldybės lygmens žemėtvarkos schemos rengimo pradžios ir planavimo tikslų?
31. Kas priima sprendimą dėl vietovės lygmens žemėtvarkos schemos rengimo pradžios ir planavimo tikslų?
32. Kokie etapai sudaro žemėtvarkos schemos rengimo (planavimo) procesą?
33. Ar Kultūros paveldo departamento prie Kultūros ministerijos teritorinis padalinys išduoda planavimo sąlygas savivaldybės lygmens ir vietovės lygmens žemėtvarkos schemai rengti?
34. Ar susisiekimo komunikacijų valdytojai išduoda planavimo sąlygas savivaldybės lygmens ir vietovės lygmens žemėtvarkos schemai rengti?
35. Per kiek dienų turi būti pateikiama savivaldybės lygmens ir vietovės lygmens žemėtvarkos schemų planavimo sąlygos arba motyvuotas atsakymas apie nepateikimo priežastis?
36. Per kiek dienų turi būti pateikiama valstybės lygmens žemėtvarkos schemų planavimo sąlygos arba motyvuotas atsakymas apie nepateikimo priežastis?
37. Jeigu planavimo sąlygos per nustatytą terminą nebuvo pateiktos ir planavimo organizatoriui nepranešta apie nepateikimo priežastis, ar planavimo organizatorius turi teisę pradėti rengti žemėtvarkos schemą?
38. Kokius dokumentus turi pateikti planavimo organizatorius, sudarydamas žemėtvarkos schemos rengimo sutartį su žemėtvarkos schemos rengėju?
39. Kokios stadijos sudaro žemėtvarkos schemos rengimo etapą?
40. Ar planavimo organizatorius, atsižvelgdamas į planavimo tikslus ir žemėtvarkos schemos uždavinius, gali planavimo darbų programoje numatyti sujungti esamos būklės įvertinimo ir bendrųjų sprendinių formavimo stadijas?
41. Ar žemėtvarkos schemos rengiamos automatizuotai Žemėtvarkos planavimo dokumentų informacinėje sistemoje?
42. Kokios stadijos sudaro žemėtvarkos schemos baigiamąjį etapą?
43. Kokia institucija atlieka žemėtvarkos schemos valstybinę priežiūrą?
44. Per kiek dienų turi būti pateikta valstybės lygmens žemėtvarkos schemos derinimo ar atsisakymo ją derinti išvada (sprendimas)?
45. Per kiek dienų turi būti pateikta savivaldybės lygmens ir vietovės lygmens žemėtvarkos schemos derinimo ar atsisakymo ją derinti išvada (sprendimas)?
46. Kada keičiama žemėtvarkos schema?
47. Ar miškų išdėstymo žemėtvarkos schemose galima planuoti urbanizuojamų teritorijų plėtrą?
48. Kas nagrinėja ginčus tarp žemėtvarkos schemų rengėjų, planavimo sąlygas teikiančių institucijų, planavimo organizatorių ir projektą derinančių institucijų (tarp jų ir Teritorijų planavimo komisijos)?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_